Psalmus 19
Psalmus 19 (enumeratione Graeca psalmus 18 dictus) libri Psalmorum incipit verbis "Caeli enarrant" et superscriptione "Magistro chori. PSALMUS. David" (sic in Nova Vulgata). Iohannes Calvinus, theologiae Christianae Reformationis fautor, sic argumentum psalmi descripsit: David fideles ad considerandam Dei gloriam hortari volens, primo eius speculum in caelorum machina et exquisiti ordinis artificio prooponit: deinde ad Legem nos revocat, in qua magis familiariter se Deus patefecit electo populo. Itaque hanc peculiarem gratiam pluribus verbis prosequitur, Legis usum commendans. Tandem Psalmum precatione claudit.